CELEX: 62011TN0650
Language: hu
Date: 2011-12-19 00:00:00
Title: T-650/11. sz. ügy: 2011. december 19-én benyújtott kereset — Dimension Data Belgium kontra Parlament

10.3.2012   
            
            
               HU
            
            
               Az Európai Unió Hivatalos Lapja
            
            
               C 73/28
            
         2011. december 19-én benyújtott kereset — Dimension Data Belgium kontra Parlament
   (T-650/11. sz. ügy)
   2012/C 73/55
   Az eljárás nyelve: francia
   
      Felek
   
   
      Felperes: Dimension Data Belgium SA (Brüsszel, Belgium) (képviselők: P. Levert és M. Velghe ügyvédek)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Parlamentnek a felperessel a 2011. október 18-i elektronikus levélben közölt azon határozatát, amelyben elutasította a felperes által a PE-ITEC-DIT-ITIM-TELSIS közbeszerzési eljárás 1. részére benyújtott ajánlatot, és az említett szerződés 1. részét a BT Belgique társaságnak ítélte oda;
            
         
               —
            
            
               az Európai Parlamentet kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalapot a megtámadott határozat indokolásának hiányára alapítja, mivel a Parlament a nyertes ajánlat semmilyen jellemzőjét nem közölte a felperessel.
            
         
               2.
            
            
               A második jogalapot a Parlamentet a költségvetési rendelet (1) 89., 92., 97. és 100. cikke értelmében terhelő átláthatósági kötelezettség, valamint a végrehajtási rendelet (2) 138. cikkének megsértésére alapítja, mivel a Parlament nem határozta meg egyértelműen, kimerítően és pontosan az ajánlati árak bírálati szempontját.
            
         
               3.
            
            
               A harmadik jogalapot az ajánlatok minősége bírálati szempontjainak meghatározásával kapcsolatos nyilvánvaló értékelési hibára, valamint az arányosság elve és a végrehajtási rendelet 138. cikke (2) bekezdésének megsértésére alapítja, mivel az ajánlatkérő olyan bírálati szempontot vett figyelembe, amely nem a gazdaságilag legelőnyösebb ajánlat azonosítását szolgálja.
            
         
               4.
            
            
               A negyedik jogalapot a pénzügyi ajánlatok minőségével kapcsolatos nyilvánvaló értékelési hibára, és a végrehajtási rendelet 139. cikkének azzal történt megsértésére alapítja, hogy a vitatott szerződés 1. részét a BT Belgique társaságnak ítélték oda, mivel az ajánlata kirívóan alacsony összegű volt, és így azt a Parlamentnek el kellett volna utasítania, vagy legalábbis az ajánlattételi dokumentációnak nem megfelelőnek kellett volna nyilvánítania azt.
            
         
      (1)  Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (HL L 248., 1. o.; magyar nyelvű különkiadás 1. fejezet, 4. kötet, 74. o.)
   
      (2)  Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (HL L 357., 1. o.; magyar nyelvű különkiadás 1. fejezet, 4. kötet, 145. o.)